**О Т Ч Е Т**

**за дейността на НЧ „Родопска искра 1921” гр. Ардино през 2023 г.**

 През 2023 година, преследвайки целта си да бъде духовен център на населението в града и общината, читалище „Родопска искра 1921” гр. Ардино продължи да осъществява мероприятия в трите основни направления художествена самодейност, културно масова работа и библиотечна дейност.

 **Библиотечна дейност.**

През 2023 г. в читалищната библиотека са записани 282 читатели като 122 от тях са ученици.

Посещенията са 2 356. Постъпили са общо 134 нови книги на обща стойност 1818,74 лв. като 1394,72 лв.са по спечелен в края на миналата година проект . Средствата постъпиха в началото на тази година. И през 2023-та спечелихме проект по програма „Българските библиотеки – съвременни центрове за четене и информираност“ на МК на стойност 1229,37 лв. Средствата по този проект все още не са постъпили. Надяваме се до края на годината това да се случи. С тези пари фондът ще бъде обогатен с още около 85 тома нова литература.

През 2023 г. в библиотеката сме провели 2 мероприятия с общо 27 участници, като 23 от тях са били ученици и 4 възрастни. При тези мероприятия запознахме първокласниците с библиотеката и работата на библиотекаря, въведохме ги в чудния свят на книгите и им помогнахме да открият многообразието от приказки, разкази, стихове и др. С ученици от шести клас проведохме маратон на четенето на откъси от любими произведения.

**Художествена самодейност и културно- масова дейност.**

 През отчетния период работиха следните самодейни колективи :

 1. Женска фолклорна група „Родопчанка“с ръководител Светла Карамитева.

 2 Детска танцова група „Искрица“ с ръководител Светлана Карамфилова.

 3 ДВГ „Славейче” с ръководител Дамла Йорданова.

1. Оркестър за турски фолклор с ръководител и солист Юксел Исмаил.
2. Дамска група за турски фолклор с ръководител Пенка Нешева.
3. Танцова група „Балканика” с ръководител Къймет Солак.
4. Школа по шахмат с ръководител Еминали Салиф.
5. Школи по китара, пиано и народно пеене с ръководител Ергюн Мюмюнов.
6. Музикална формация ТРИО+.

**Детската танцова група „Искрица“ с ръководител Светлана Карамфилова** е имала 4 участия през настоящата година - в концерта по случай Рамазан байрам в Ардино; в международния детски фестивал „Млади таланти“ в гр. София през м.април; в деветия национален етнофестивал в гр. Кърджали през м.юни; в концерта по случай 100 годишния юбилей на читалището.

**Дамската певческа група и оркестърът за турски фолклор с ръководител Пенка Нешева** имаха 4 участия тази година – в деветия национален етнофестивал в гр Кърджали през м.юни; в концерта по случай Курбан байрам в края на месец юни, в честването на 100 годишния юбилей на читалището и в културната програма в Дните на Ардино през м.август.

**Трио+** също са се представили в 4 мероприятия:в концертите по случай Рамазан и Курбан байрам през месеците април и юни; изнесоха концерт в община Каолиново през м.юни и в Дните на Ардино през м.август.

**Ергюн Мюмюнов** осъществи едно самостоятелно участие през тази година- в Рибния фест на Дяволския мост през м.юни.

**Танцова формация „Балканика“** през тази година участваха в концерта по случай Рамазан байрам; в деветия национален етнофестивал в гр. Кърджали през м.юни; ; в концерта по случай 100 годишния юбилей на читалището и в празника на с. Жълтуша през м.юли.

**ФГ „Родопчанка“ с ръководител Светла Карамитева** се представи в концерта по случай Рамазан байрам през м.април в Ардино; в деветия национален етнофестивал в гр Кърджали през м.юни;в честването на 100 годишния юбилей на читалището; във фестивала „Странда моя, люлчина“ и в шестия международен фестивал „Фолклорни нюанси“ в гр. Царево през м.юни.

**ДВГ „Славейче“ с ръководител Дамла Йорданова** взе участие в концерта по случай Рамазан байрам през м.април в Ардино; в деветия национален етнофестивал в гр Кърджали през м.юни;в честването на 100 годишния юбилей на читалището през м.август; в концерта по случай 24-ти май; в международния детски фестивал „Млади таланти“ в гр. София през м.април; в празниците на гр. Джебел през м.май.

**Участниците в школата по шахмат с ръководител Еминали Салиф** се представиха повече от достойно в детския шахматен турнир организиран в памет на Хикмет Таибов – Кънчо през м.юни.

**Участниците в школите по китара, пиано и народно пеене с ръководител Ергюн Мюмюнов** се явиха пред публика в деветия национален етнофестивал в гр Кърджали през м.юни; в честването на 100 годишния юбилей на читалището, а Виктория Карамфилова от школата по народно пеене се представи и в концерта по случай Курбан байрам през м.юни.

През м.юни, по наша покана в концерта по случай Курбан байрам участваха и колоритните момчета от мъжката певческа група от с. Жълтуша, както и танцова група „Родоп есинтилери“ от Момчилград.

През настоящата 2023 година читалището и общината за поредна година организираха Дни на Ардино, в които се вмества и фестивалът на чистите храни от Родопите. От 7-ми до 13-ти август градът ни се превърна в истински културен център за множество самодейни и професионални колективи и изпълнители от страната и чужбина. За гостите и жителите на Ардино това бе едноседмичен празник с много музика, танци, веселие и приятни срещи и емоции.

Ако трябва да направим една статистика, през трите години, в които се организира фестивалът на чистите храни от Родопите в града ни са гостували близо 70 самодейни състава, с над 1500 участници от 20 общини и 9 области.

Надявам се, че с много настроение и при огромен интерес ще премине традиционният Коледно- новогодишен концерт в края на м.декември.

Дами и господа,

Тази година читалището реализира проект „Любителското творчество на НЧ „Родопска искра 1921“ гр. Ардино – цветна дъга от култура, духовност, бит, изкуство, творчество, музика, забавление“ обявен от НФК. Общата реализирана сума е 37 500 лв.като 7, 500 лв.са собствени средства. Бяха купени музикални инструменти, озвучителна техника, сценични костюми за част от самодейните колективи, реклама, награди и украса за мероприятията по случай юбилея на читалището и Дните на Ардино.

За пореден път изпращаме една успешна за читалището година.

Пожелавам Ви здраве през новата 2024 година и весели празници! ☺

Изготвил: Леман Кочева